Source: https://www.slov-lex.sk/pravne-predpisy/SK/ZZ/1996/330/19970101.html
Timestamp: 2020-08-06 16:57:36+00:00
Document Index: 12250738

Matched Legal Cases: ['§ 132', '§ 133', '§ 135', '§ 137', '§ 132', '§ 12', '§ 135', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 14', '§ 15', '§ 16']

330/1996 Z.z. - Zákon Národnej rady Slovenskej repu... - SLOV-LEX
330/1996 Z.z./
Účelom tohto zákona je ustanovenie základných podmienok bezpečnosti a ochrany zdravia pri práci, vylúčenie alebo zníženie vzniku pracovných úrazov, chorôb z povolania a iných poškodení zdravia z práce (ďalej len „bezpečnosť a zdravie pri práci“).
Tento zákon sa vzťahuje aj na právnické osoby a fyzické osoby, ktoré zamestnávajú fyzické osoby v pracovnoprávnych vzťahoch, a ak to ustanovuje zákon, aj v obdobných pracovných vzťahoch (ďalej len „zamestnávateľ“).
Dozor nad zabezpečovaním podmienok bezpečnosti a ochrany zdravia zamestnávateľmi a zamestnancami ustanovených zákonom vykonávajú orgány štátneho odborného dozoru nad bezpečnosťou práce1) a orgány na ochranu zdravia2) (ďalej len „orgány dozoru“).
Orgány dozoru okrem pôsobnosti ustanovenej osobitnými predpismi3)
každoročne zverejňujú informácie o stave úrazovosti, výskyte chorôb z povolania, o ochoreniach súvisiacich s prácou, haváriách technických zariadení a o následných opatreniach,
poskytujú bezplatne poradenstvo zamestnávateľom a zamestnancom v oblasti bezpečnosti a zdravia pri práci.
Odborové orgány a iné organizácie zastupujúce zamestnancov (ďalej len „reprezentatívna organizácia“) kontrolujú plnenie úloh zamestnávateľov v oblasti bezpečnosti a zdravia pri práci. Na plnenie týchto úloh si môžu vytvoriť vlastný systém kontroly.
prerokovávajú s orgánmi dozoru opatrenia, ktoré sa týkajú problémov súvisiacich s bezpečnosťou a so zdravím pri práci,
upozorňujú orgány dozoru na nedostatky v oblasti bezpečnosti a zdravia pri práci zistené v rámci svojej pôsobnosti.
Projektanti, konštruktéri a tvorcovia nových technologických postupov musia vyhotoviť projekty, konštrukčné diela a technologické postupy tak, aby vyhovovali požiadavkám vyplývajúcim z predpisov na zaistenie bezpečnosti a zdravia pri práci. Súčasťou projektov, konštrukčných diel a technologických postupov musí byť vyhodnotenie zostatkových nebezpečenstiev z hľadiska bezpečnosti a zdravia pri práci (ďalej len „ohrozenie“) vyplývajúcich z navrhovaných riešení v určených prevádzkových a užívateľských podmienkach.
Schvaľovacie konanie zariadení, strojov, nástrojov, náradia, materiálov, látok, pracovných pomôcok, osobných ochranných pracovných prostriedkov a stavebných a konštrukčných diel (ďalej len „výrobok“), projektov a technologických postupov sa musí prispôsobiť rozsahu ohrozenia.
Opatrenia vo výrobe a pri uvádzaní výrobkov do obehu
Výrobca a osoby uvádzajúce výrobky do obehu sú povinní
zabezpečiť, aby výrobky spĺňali požiadavky bezpečnosti a zdravia pri práci v určených prevádzkových a užívateľských podmienkach, najmä preukázaním zhody výrobku so všeobecnou úrovňou bezpečnosti a zdravia pri práci požadovanou predpismi,
Zamestnávateľ je povinný dodržiavať povinnosti ustanovené osobitnými predpismi5) a ďalej je povinný
vykonať opatrenia potrebné na zaistenie bezpečnosti a zdravia pri práci so zreteľom na všetky okolnosti týkajúce sa práce,
zabezpečiť, aby pracovisko, stroje, zariadenie, náradie, nástroje, materiály, pracovné pomôcky, pracovné postupy, usporiadanie pracovných miest a organizácia práce neohrozovali bezpečnosť a zdravie pri práci,
zisťovať ohrozenia, odstraňovať ich a tam, kde to podľa stavu poznania nie je možné, vypracovať vyhodnotenie v danom období neodstrániteľných (zostatkových) ohrození, plánovať a vykonávať opatrenia na ich odstránenie alebo obmedzenie; pri prijímaní opatrení využiť prostriedky kolektívnej ochrany zamestnancov; ak sa ohrozenie neodstránilo, musia sa použiť prostriedky individuálnej ochrany na účely zníženia ohrozenia,
poskytovať zamestnancom bezplatne potrebné osobné ochranné pracovné prostriedky na základe vypracovaného zoznamu pre poskytovanie osobných ochranných pracovných prostriedkov v prípade, ak nie je možné technickými prostriedkami odstrániť ohrozenia, vyžadovať a kontrolovať účelné používanie týchto prostriedkov a zabezpečiť ich udržiavanie vo funkčnom stave; zamestnancom poskytnúť aj prostriedky na osobnú hygienu a očistu, dezinfekčné prostriedky a ochranné nápoje, ak to vyplýva z povahy práce,
určiť zamestnancom bezpečné pracovné postupy a informovať ich o ohrozeniach, ktoré sa pri práci a v súvislosti s ňou môžu vyskytnúť, poučiť ich, ako sa proti nim majú chrániť, a informovať ich o opatreniach, ktoré vykonal na zaistenie bezpečnosti a zdravia pri práci,
nepoverovať zamestnancov prácami, na ktoré nemajú oprávnenia podľa osobitných predpisov,
určiť postup pre prípad vzniku poškodenia zdravia vrátane organizácie poskytnutia prvej pomoci a informovať o ňom zamestnancov; na tento účel zabezpečiť vyškolenie zamestnancov v poskytovaní prvej pomoci,
sledovať nové poznatky vedy a techniky v oblasti bezpečnosti a zdravia pri práci a podľa nich vykonávať technické a organizačné opatrenia na zabezpečenie bezpečnosti a zdravia pri práci,
zabezpečiť, aby chemické, fyzikálne, psychické a biologické faktory a látky neohrozovali bezpečnosť a zdravie zamestnancov,
umožniť zamestnancom vyjadriť sa k výberu pracovných prostriedkov, technológií, organizácie práce a k zabezpečeniu pracovného prostredia a pracoviska,
zaraďovať zamestnancov na prácu a pracovisko so zreteľom na ich schopnosti a zdravotný stav a podľa miery ohrozenia zdravia alebo pre špecifické zamestnania zabezpečiť preventívne periodické lekárske prehliadky a lekárske prehliadky vyžadované osobitnými predpismi,6)
oznamovať ustanoveným spôsobom príslušným orgánom vznik pracovných úrazov, chorôb z povolania a iných poškodení zdravia z práce, havárií, zisťovať a odstraňovať ich príčiny, viesť ich evidenciu a vykonávať registráciu,
kontrolovať stav bezpečnosti a zdravia pri práci, zabezpečovať v intervaloch určených osobitnými predpismi alebo orgánmi dozoru meranie a hodnotenie faktorov pracovného prostredia, revízie, skúšky a prehliadky zariadení a odstraňovať zistené nedostatky,
vydávať pravidlá a pokyny na zaistenie bezpečnosti a zdravia pri práci,
venovať zvýšenú pozornosť zamestnancom na odlúčených pracoviskách a zamestnancom, ktorí pracujú na pracovisku sami,
poskytovať zamestnancom bezpečnostné prestávky podľa osobitných predpisov,
znášať náklady spojené so zabezpečovaním starostlivosti o bezpečnosť a zdravie pri práci; tieto náklady nesmie presunúť na zamestnancov,
vytvoriť podmienky na kontrolnú činnosť orgánov dozoru a zástupcov zamestnancov.
Tam, kde sa používajú alebo skladujú nebezpečné látky, alebo sa používajú technológie a zariadenia, pri ktorých zlyhaní môže dôjsť k ohrozeniu života a zdravia zamestnancov väčšieho rozsahu alebo k ohrozeniu iných osôb a okolia, je zamestnávateľ povinný najmä
zistiť, kde hrozí nebezpečenstvo ohrozenia života a zdravia,
prijať účelné opatrenia na obmedzenie ohrozenia života a zdravia,
vykonať nevyhnutné opatrenia na obmedzenie možných následkov ohrozenia života a zdravia vrátane zamedzenia prístupu do ohrozeného priestoru osobám, ktoré neboli preukázateľne poučené a vybavené príslušnými osobnými ochrannými pracovnými prostriedkami,
zabezpečiť oboznámenie osôb pracujúcich na pracoviskách s ohrozeniami, školenie, výcvik a vybavenie podľa osobitných požiadaviek na zaistenie bezpečnosti a zdravia pri práci.
Zamestnávateľ je ďalej povinný zamestnanca pri jeho prijatí, pri preložení na iné pracovisko, pri prevedení na inú prácu alebo pri zavedení novej technológie, pracovných postupov alebo strojov a zariadení najmä
oboznámiť s ohrozeniami,
riadne a preukázateľne oboznámiť s predpismi, pokynmi a pravidlami na zaistenie bezpečnosti a zdravia pri práci, overiť jeho znalosti a vyžadovať a kontrolovať ich plnenie.
Zamestnávateľ je povinný primerane splniť povinnosti podľa odseku 1 aj voči osobám, ktoré sa s jeho vedomím zdržujú na jeho pracoviskách a v jeho priestoroch.
Ak na jednom pracovisku plnia úlohy zamestnanci viacerých zamestnávateľov alebo fyzické osoby oprávnené na podnikanie, je spolupráca zamestnávateľov a týchto osôb pri príprave a vykonávaní opatrení na zaistenie bezpečnosti a zdravia pri práci, koordinácia činností a vzájomná informovanosť súčasťou uzavretých zmlúv. Medzi nimi musí byť uzavretá písomná dohoda, ktorá určí, kto z nich zodpovedá za vytvorenie podmienok bezpečnosti a zdravia zamestnancov na spoločnom pracovisku a v akom rozsahu. Ak sa nedohodnú, zodpovedá každý z nich v plnom rozsahu.
Zamestnávateľ vykonávajúci montážne, opravárenské, stavebné, revízne a odborné práce pre iné fyzické osoby a právnické osoby dohodne s objednávateľom zabezpečenie a vybavenie pracoviska pre bezpečný výkon práce. Práce sa môžu začať až vtedy, keď je pracovisko náležite zabezpečené a vybavené.
Zamestnávateľ, ktorý zamestnáva viac ako 10 zamestnancov, vymenúva jedného zamestnanca alebo viacerých zamestnancov za zástupcov zamestnancov pre bezpečnosť a zdravie pri práci (ďalej len „zástupca zamestnancov“)
vykonávať kontroly na pracoviskách a overovať plnenie opatrení na zaistenie bezpečnosti a zdravia pri práci,
vyžadovať od zamestnávateľa informácie o skutočnostiach ovplyvňujúcich bezpečnosť a zdravie pri práci; tie môže prerokovávať s odborovou organizáciou, ktorá pôsobí v organizácii, a po dohode so zamestnávateľom aj s odborníkmi v danom odbore za podmienky, že nevyzradí utajované skutočnosti chránené osobitnými predpismi,
spolupracovať so zamestnávateľom a predkladať návrhy na opatrenia na zvýšenie bezpečnosti a zdravia pri práci,
zúčastňovať sa rokovaní organizovaných zamestnávateľom týkajúcich sa bezpečnosti a zdravia pri práci, vyšetrovania príčin pracovných úrazov, chorôb z povolania, havárií technických zariadení, merania a hodnotenia faktorov pracovného prostredia, zúčastňovať sa kontrol vykonávaných orgánmi dozoru a od zamestnávateľa požadovať informácie o výsledkoch a záveroch týchto kontrol, meraní a hodnotení.
Zamestnávateľ je povinný zástupcom zamestnancov zabezpečiť na plnenie úloh podľa odseku 3 školenie a vytvoriť nevyhnutné podmienky na výkon ich funkcie.
Komisia bezpečnosti a zdravia pri práci
Zamestnávateľ, ktorý zamestnáva viac ako 100 zamestnancov, zriaďuje ako svoj poradný orgán komisiu bezpečnosti a zdravia pri práci, ktorú tvoria zástupcovia zamestnancov a zástupcovia zamestnávateľa, najmä odborníci v danom odbore, pričom nadpolovičnú väčšinu tvoria zástupcovia zamestnancov.
navrhuje opatrenia v oblasti riadenia, kontroly a zlepšovania stavu bezpečnosti a zdravia pri práci,
pravidelne hodnotí vývoj pracovnej úrazovosti, chorôb z povolania, havárií technických zariadení a ostatných otázok bezpečnosti a zdravia pri práci vrátane stavu pracovného prostredia a pracovných podmienok,
vyjadruje sa ku všetkým otázkam súvisiacim s bezpečnosťou a zdravím pri práci,
Ustanovením komisie bezpečnosti a zdravia pri práci nie sú dotknuté oprávnenia zástupcov zamestnancov.
Zamestnávateľ zamestnávajúci viac ako 100 zamestnancov je povinný určiť odborne spôsobilých zamestnancov (bezpečnostného technika), ktorí budú vykonávať úlohy pri zaisťovaní bezpečnosti a zdravia pri práci (ďalej len „bezpečnostnotechnická služba“). Úlohy bezpečnostnotechnickej služby môže zamestnávateľ zabezpečiť aj dodávateľským spôsobom.
Orgán štátneho odborného dozoru nad bezpečnosťou práce môže v odôvodnených prípadoch nariadiť zriadenie bezpečnostnotechnickej služby aj pri menšom počte zamestnancov.
Zamestnávateľ zamestnávajúci menej ako 100 zamestnancov si určí spôsob zabezpečovania úloh pri zaisťovaní bezpečnosti a zdravia pri práci. Tieto úlohy môže zabezpečovať aj dodávateľským spôsobom.
Bezpečnostnotechnická služba spolupracuje s komisiou bezpečnosti a zdravia pri práci, so zástupcami zamestnancov a závodnou zdravotnou službou.
Zriadením bezpečnostnotechnickej služby nie je dotknutá zodpovednosť zamestnávateľa za bezpečnosť a zdravie pri práci.
Zamestnanec je povinný dodržiavať povinnosti ustanovené osobitnými predpismi,8) dbať o svoju bezpečnosť a zdravie pri práci a o bezpečnosť a zdravie osôb, ktorých sa jeho činnosť dotýka. Okrem toho je povinný najmä
vykonávať práce, obsluhovať stroje a zariadenia a používať náradie, látky a ostatné prostriedky v súlade s predpismi bezpečnosti a zdravia pri práci a podľa návodu na obsluhu, s ktorými bol riadne a preukázateľne oboznámený alebo ktoré sú súčasťou vedomostí v rámci získanej odbornej spôsobilosti; na obsluhu vybraných strojov a zariadení podľa osobitných predpisov musí mať preukaz obsluhy,
používať určeným spôsobom pridelené osobné ochranné pracovné prostriedky a primerane sa o ne starať.
Zamestnanci sú oprávnení prerokovávať so zamestnávateľom všetky otázky bezpečnosti a zdravia pri práci súvisiace s ich prácou. V prípade potreby môžu po vzájomnej dohode prizvať na rokovanie aj odborníkov v danom odbore.
Problematika bezpečnosti a zdravia pri práci a metódy prevencie rizík sú predmetom výučby na školách pripravujúcich žiakov a študentov na výkon povolania a ďalšieho vzdelávania dospelých vrátane rekvalifikácií.
Zamestnávateľ zabezpečí, aby súčasťou programu vzdelávania a odbornej výchovy všetkých zamestnancov bola bezpečnosť a zdravie pri práci a prevencia rizík.
Právnické osoby a fyzické osoby môžu vykonávať poradenstvo, výchovu a vzdelávanie v oblasti bezpečnosti práce, bezpečnosti technických zariadení a ustanovených pracovných podmienok (ďalej len „výchova“) ako podnikateľskú činnosť len na základe oprávnenia vydaného orgánom dozoru;1) v ostatných prípadoch môžu výchovu vykonávať bez oprávnenia, ak osobitný predpis neustanovuje inak.
Ministerstvo zdravotníctva Slovenskej republiky ustanoví všeobecne záväzným právnym predpisom
zdravé pracovné podmienky a ochranu zdravia zamestnancov pred chemickými, fyzikálnymi a biologickými faktormi vrátane ustanovenia limitov z hľadiska ich možného vplyvu na zdravie,
spôsob hlásenia a zisťovania príčin chorôb z povolania, iných poškodení zdravia z práce a ohrození chorobou z povolania, ich evidenciu a registráciu,
podrobnosti o rozsahu, náplni a podmienkach výkonu závodnej zdravotnej služby.
§ 132 ods. 2, § 133 ods. 1 písm. a), d) a e), § 135 ods. 2 písm. c) a § 137 zákona č. 65/1965 Zb. Zákonník práce v znení neskorších predpisov,
Zákon č. 174/1968 Zb. o štátnom odbornom dozore nad bezpečnosťou práce v znení zákona Národnej rady Slovenskej republiky č. 256/1994 Z. z.Zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona Slovenskej národnej rady č. 499/1991 Zb. a zákona Národnej rady Slovenskej republiky č. 154/1995 Z. z.
Napríklad zákon č. 174/1968 Zb. v znení zákona Národnej rady Slovenskej republiky č. 256/1994 Z. z., zákon Slovenskej národnej rady č. 51/1988 Zb. v znení zákona Slovenskej národnej rady č. 499/1991 Zb. a zákona Národnej rady Slovenskej republiky č. 154/1995 Z. z., zákon Národnej rady Slovenskej republiky č. 272/1994 Z. z.
Napríklad § 132 až 134 Zákonníka práce, § 12 zákona Národnej rady Slovenskej republiky č. 272/1994 Z. z.
Napríklad § 135 Zákonníka práce.
§ 3 Orgány dozoru
§ 4 Reprezentatívna organizácia
§ 5 Orgány štátnej správy a obce
§ 6 Opatrenia v predvýrobe
§ 7 Opatrenia vo výrobe a pri uvádzaní výrobkov do obehu
§ 8 Povinnosti zamestnávateľa
§ 9 Spolupráca na spoločných pracoviskách
§ 10 Zástupcovia zamestnancov
§ 11 Komisia bezpečnosti a zdravia pri práci
§ 12 Bezpečnostnotechnická služba
§ 14 Povinnosti a práva zamestnancov
§ 15 Výchova a vzdelávanie
§ 16 Splnomocňovacie ustanovenia
Číslo: 330/1996 Z. z.
Názov: Zákon Národnej rady Slovenskej republiky o bezpečnosti a ochrane zdravia pri práci
Nachádza sa v čiastke: 117/1996
3. 01.01.1998 - 30.06.2000
4. 01.07.2000 - 30.04.2001 95/2000 Z. z.
5. 01.05.2001 - 31.03.2002 158/2001 Z. z.
6. 01.04.2002 - 30.04.2004 311/2001 Z. z.
7. 01.05.2004 - 31.10.2005 215/2004 Z. z.
8. 01.11.2005 - 30.06.2006 479/2005 Z. z.